kardosdrur/scandi-wiki huggingface dataset:
Bramming Egnsmuseum

Bramming Egnsmuseum er et lokalmuseum, der har til huse i Brammings nedlagte elværk. Museet åbnede i 1994 efter omfattende indsamlinger siden 1960'erne forestået af Byhistorisk Arkiv Bramming.

Museet viser skiftende udstillinger om kulturhistorie, kunst og kunsthåndværk. I 2007 åbnede det såkaldte Historium, der er et 5,5 m højt glasmontre på knap 100 m3. Her udstilles både Brammingegnens og Sydvestjyllands kulturhistorie og træk af dansk kulturhistorie som helhed. Emnerne spænder fra jægerstenalderens bopladser, gravhøjene fra sten- og bronzealder over sydvestjyske herregårde, Kaj Lykkes kranium, landbruget i marskegnene til stationsbyerne erhvervsliv og foreningsliv og besættelsestiden i Sydvestjylland. Alt i alt behandles 199 emner.

I den store tidligere maskinhal på museet afholdes arrangementer som koncerter og foredrag.

Pr. 1. januar 2016 blev museet fusioneret med Sydvestjyske Museer.

Ledere 

Mussets ledere har gennem tiden været:

 Uffe Munk: 1996-2005
 Mogens Hansen: 2005-2019
 Søren Byskov: 2020-

Referencer

Eksterne henvisninger 
 Museets hjemmeside
 Museets omtale på Sydvestjyske Museers hjemmeside
 Bramming Egnsmuseum - skabt af græsrødder - og stadig båret af frivillige ildsjæle!, udgivelse om museet ifm. 25 års jubilæum i 2015

Egnsmuseum
Historiske museer i Danmark
Museer etableret i 1994
Museer i Region Syddanmark
Mayaguez-episoden

Mayaguez-episoden (12.-15. maj 1975) var den sidste oficielle kamphandling under USA's engagement i vietnamkrigen. Besætningen på det amerikanske containerskib SS Mayaguez blev tilbageholdt af De Røde Khmerer. Amerikanske efterretninger tydede på at besætningen var ført til øen Koh Tang, og 15. maj landede amerikanske marinesoldater på øen med helikopter for at befri dem. Fangerne var dog ført fra skibet til havnen Kampong Som, og var blevet løsladt allerede inden angrebet. Under angrebet på øen mistede marinesoldaterne flere helikoptere og i alt 38 mand, havde 41 sårede og 3 savnede.

Vietnamkrigen
Søffren Degen

Søffren Degen (12. oktober 1816 i København – 7. juli 1885 på Frederiksberg) var en dansk guitarist, komponist og fotograf.

Søffren Degens far, "negotieassistent" Jens Degen, begik selvmord i 1818, og moderen giftede sig med Andreas Hallager, der var oboist og dirigent af militærorkestre. Han havde imidlertid også interesse for guitaren og lærte sin stedsøn at spille på den. Søffren blev senere undervist i cello på Giuseppe Sibonis konservatorium, men han var selv mere interesseret i at spille guitar. Den vigtigste af Degens lærere var J.P.E. Hartmann og hans senere kompositioner bar præg af Hartmanns indflydelse. Efter sin grunduddannelse rejste Søffren Degen rundt i Europa som koncertguitarist og stiftede bekendtskab med tidens bedste guitarister, bl.a. Napoleon Coste. 

Efter samtidiges og elevers udtalelser synes Degen at have haft udpræget talent for guitaren, og at han omfattede sit instrument med mere end almindelig interesse ses af at han 1845 udtog patent på en særligt konstrueret guitar med syv strenge. Da han vendte hjem til Danmark var guitarens tid som populært instrument imidlertid ved at være forbi i Nordeuropa, og der var ikke meget brug for ham som solist mere. Han måtte klare sig med løst arbejde som kammermusiker og guitarlærer og begyndte også, som en af de første i Danmark, en virksomhed som fotograf.

En af hans guitarelever, Thorvald Rischel, samlede både trykte og håndskrevne guitarnoder, og overtog efter Degens død dennes nodesamling. Gennem Rischels ven, Frederik Birket-Smith, der også var guitarist, havnede samlingen på Det Kongelige Bibliotek, hvor den i dag udgør en af de største samlinger af guitarmusik fra 1800-tallet.

Han er begravet på Solbjerg Parkkirkegård.

Musik 
 op. 1 Seks valse (guitar)
 op. 2 Seks Gallopadevalse (guitar)
 op. 3 Fem stykker for guitar
 op. 11 Pastorale melanconico (guitar og cello) 
 op. 12 Un ricordanza (guitar og cello) 
 op. 15 En Sommeraften (guitar og cello) 
 op. 16 Melodisk Vals (guitar og cello) 
 op. 17 Notturno (guitar og cello)
 op. 19 Blandt Bjergene (guitar og cello)
 Romanse (Romance) (guitar)
 Serenade (guitar)
 Sorgmarsch (guitar)
 Tempo di marcia (guitar)
 Allegro (guitar) 
 Andante (guitar)
 Funeral march (guitar)
 Pièce facile (guitar)
 March (2 guitarer)

 Samt en række bearbejdelser af andres musik for 2 guitarer eller guitar og cello.

Kilder m.m. 
 Dansk biografisk Leksikon 1905/1979
 Nutidige nodeudgivelser
 Om Degen 
 Bl.a. om Degen  
 Om nodesamlingen på KB 
 Om Andreas Hallager

Eksterne henvisninger 
 

Guitarister fra Danmark
Klassiske guitarister
Fotografer fra Danmark
Komponister fra Danmark
Romantikkens komponister
Danskere i 1800-tallet
Personer i Dansk Biografisk Leksikon
Personer fra København
Biskop Henrik af Lund

Henrik, død cirka 1066, var biskop i Lund fra 1060–1066.

Henrik skal have været skatmester under Knud den Store i England og ført dennes rigdomme hjem til Danmark. Efter at han var vendt tilbage til England, blev han viet til missionsbiskop for Orkneyøerne. Muligvis tog han derefter til Island, da en biskop Henrik virkede dér et par år omkring 1050. År 1060 oprettede kong Svend Estridsen to 
nye stifter øst for Øresund. Henrik blev udnævnt til biskop i Lund, mens Egino blev biskop i Dalby. Efter nogle år døde Henrik, og Egino blev biskop i Lund.

Eksterne henvisninger/kilder 
 Dansk Biografisk Leksikon på Projekt Runeberg

Biskopper over Lund Stift
Danskere i 1000-tallet
Personer i Dansk Biografisk Leksikon
Førreformatoriske katolske biskopper fra Danmark
Rikvald

Rikval, eller Ricwald, død 26. maj 1089, var biskop i Lund fra 1072-1089. 

Bispestolen i Lund blev ledig i efteråret 1072 da Egino døde.
Rikval, der formentlig kom fra Tyskland, blev kaldt til at erstatte ham.
Under hans tid som biskop byggedes en ny stenkirke i Lund.
Endnu før den var færdig, blev den indviet i et af kong Knud den Helliges
første regeringsår. Det fik kongen til at skænke en del gods til Lunds stift i 1085.

Eksterne kilder/henvisninger 
 Dansk Biografisk Leksikon på Projekt Runeberg

Biskopper over Lund Stift
Danskere i 1000-tallet
Førreformatoriske katolske biskopper fra Danmark
Personer i Dansk Biografisk Leksikon
Skandinaver fra middelalderen
Danske landskabslove

Fra middelalderen kendes fire danske landskabslove – Skånske Lov, Valdemars sjællandske Lov, Eriks sjællandske Lov og Jyske Lov – dækkende de tre gammeldanske retsområder: 1) Skåne, Halland, Blekinge og Bornholm 2) Sjælland, Lolland, Falster og Møn og 3) Jylland til Ejderen med Fyn, Langeland og Ærø.

Af disse landskabslove er det kun Jyske Lov, der er en rigtig lov, idet den blev givet af Valdemar Sejr og stadfæstet af hans sønner, bisperne og "alle de bedste Mænd, der var i hans Rige" på et møde i Vordingborg i marts 1241 og formodentlig efterfølgende vedtaget af jyderne og fynboerne på landstinget i Viborg.

Formålet var muligvis at skabe en fælles lov for hele riget, sådan som Norge og Sverige fik det med Magnus Lagabøters og Magnus Erikssons landslove fra 1274 og ca. 1350, men ser vi bort fra den berømte fortale, der er stærkt påvirket af kanonisk ret, svarer indholdet stort set til de øvrige landskabsloves.

Uanset hvordan Jyske Lov oprindelig var tænkt, kom det til at vare indtil slutningen af 1600-tallet, før den begyndte at fortrænge sjællandsk og skånsk ret. Først i 1683 fik Danmark en egentlig rigslov med Danske Lov på et tidspunkt, hvor kun Bornholm var tilbage af det gamle østensundske lovområde. Samme år indførtes ved kongeligt brev til Göta hovrätt svensk lov i Skåne, Halland og Blekinge.

Se også 
 Landskabslov

Litteratur 
 Brøndum-Nielsen, Johs., Johs. Aakjær og Erik Kroman mfl. (udg.): Danmarks gamle Landskabslove med Kirkelovene I-X. København 1933-61. (Den videnskabelige kildeudgave af middelalderlovene).
 Kroman, Erik & Stig Iuul (udg.): Danmarks gamle Love paa Nutidsdansk I-III. København 1945-48.
 Kroman, Erik & Stig Iuul: "Danmarks gamle Love. Deres Alder og indbyrdes Slægtskab." I: Acta philologica scandinavica, tidsskrift for nordisk sprogforskning, bd. 29, København 1971-73, s. 111-126.

Landskabslove
Penge.dk

Penge.dk er magasinet Penge & Privatøkonomi's website. På Penge.dk findes værktøjer og information om privatøkonomiske emner som investering, bolig, pension, forsikring, bank, biløkonomi og skat. 

Penge.dk er 100 % uafhængige af erhvervsøkonomiske og partipolitiske interesser, og tager udgangspunkt i forbrugernes og private investorers interesser.

Penge.dk udgives af Bonnier Publications A/S.

Sitet gennemgik senest en relancering i efteråret 2006 og har nu omkring 73.000 besøg om måneden.

Siden indeholder bl.a. oplysninger om skat i forskellige kommuner, aktuel kursinformation om aktier, nyheder om økonomi og værktøjer til at beregne skat, valutaomregner og pension.

Referencer

Eksterne henvisninger 
Penge.dk
Bonnier Publications A/S

Nettidsskrifter fra Danmark
Bonnier Publications
Penge & Privatøkonomi

Penge & Privatøkonomi var et dansk månedsmagasin, som gennem konkrete, handlingsanvisende artikler tilstræbte at optimere privatpersoners privatøkonomiske forhold. Det skete blandt andet gennem artikler og analyser. Bladet udkom 11-12 gange om året.

Magasinet udkom første gang i juni 1977 og blev frem til lukningen af magasinet i juni 2021 udgivet af Dagbladet Børsen. Penge & Privatøkonomi blev på daværende tidspunkt trykt og omdelt i ca. 30.000 eksemplarer til Dagbladet Børsens abonnenter, og det var med et læsertal på 120.000 avisens mest læste tillæg.

Mistanker om kursmanipulation 
22. maj 2008 meddelte bladet, at en af dets mangeårige medarbejdere, Claus Forrai, var blevet fritaget for tjeneste indtil videre, efter at Finanstilsynet havde politianmeldt ham for mistanke om kursmanipulation. Han skulle angiveligt have opnået en fortjenesten på 2,3 mio. kr. Manipulationen består angiveligt i handel med aktier i selskaber, som han har skrevet om i bladet.

Referencer

Eksterne henvisninger 
 Penge.dk – Penge & Privatøkonomi Online

Etableret i 1977
Tidsskrifter fra Danmark
Benjamin Media
Økonomi
Mike Oliveira

Mike Oliveira (født 21. februar 1979 i West Lorne, Ontario) er en canadisk ishockeyspiller der fra sæsonen 2007-08 spiller for Rødovre Mighty Bulls i Superisligaen. Hans foretrukne position på isen er center. Efter sæsonen underskrev Oliveira endnu en ét-årig kontrakt med Rødovre, efter eget udsagn fordi han ikke var tilfreds med sin egen indsats i den forgange sæson.

Han spillede som junior for Kingston Frontenacs i OHL og har tilbragt de fleste af sine senior-år i de lavere nordamerikanske serier, heriblandt ECHL.

Han kom til Rødovre efter en sæson i norsk ishockey, hvor han spillede for Lillehammer I.K.

Oliveira ses ofte som straffeslagsskytte for Rødovre, bl.a. omsatte han to straffeslag i kampe mod henholdsvis Herlev Hornets og Frederikshavn Whitehawks til mål ved at afdrible målmanden fuldstændig for så at "lægge" pucken i målet.

Eksterne links 
Statistik fra www.eurohockey.net
Statistik fra www.hockeydb.com

Kilder 

Ishockeyspillere fra Canada
Superisliga-spillere fra Rødovre Mighty Bulls
Ståltrådssløjd

Ståltrådssløjd er i stor udstrækning kendt under den svenske betegnelse luffarslöjd, som kan oversættes med vagabondhusflid. Når de hjemløse luffare (hjemløse, vagabonder) færdedes på de svenske landeveje i tidligere århundreder, risikerede de at blive arresteret, hvis de ikke kunne eftervise, at de kunne forsørge sig selv, så både dérfor og også for at tjene en smule til dagen og vejen medbragte de et par tænger og forskellige typer ståltråd, som de brugte til at fremstille små genstande, som de kunne sælge, hvor de kom frem. Både værktøj og materialer var lette at have med sig.

Materialer til en start – og senere 
Luffarslöjd kan klares med en bidetang og en fladtang, evt. også en rundtang, eller en enkelt kombitang med flere af disse funktioner, samt udglødet elefanttråd og en rulle vindseltråd. Luffarne har ikke haft det store udstyr, men når vi i vore dage driver luffarslöjd i sløjdundervisningen, husflid, som hobby eller kunsthåndværk, bliver tængernes antal let mindst en halv snes, og der vil blive brugt mange forskellige slags tråd: forskellige metaller, tykkelser, stivheder. Det er nemlig ikke mere luffarne, men alle mulige andre, der laver luffarsløjd.

Lovlige værktøjer og metoder 
For at der er tale om ægte luffarsløjd, må der kun anvendes tænger og ståltråd. 
Der må altså ikke bruges loddekolbe og loddetin. Der må heller ikke bruges snor, garn, plastiktråd eller andet til udsmykning, for udsmykning sker udelukkende ved at bøje mønstre i ståltråden. Der monteres heller ikke træhåndtag i ægte luffarsløjd. Men selvfølgelig kan man selv tage stilling til, om man med udgangspunkt i luffarsløjd vil gå egne veje og afvige fra det oprindelige, og så måske kalde det noget andet.

I nogle tilfælde er anvendt en bøjelære, og det hører formentlig til de "lovlige" hjælpemidler. En bøjelære er et hjælpeværktøj til at bøje tråden ens (samme form) hver gang, og det kan være et bræt med et mønster af halvt islåede søm, som tråden bøjes omkring, så eksempelvis flere ben, der skal være ens i en lysestagefod, hurtigere og lettere kan laves ens. Der kan også være boret huller til at holde trådstykker på plads under forarbejdningen.

Typiske luffarsløjdprodukter 
 Små kurve (men meget mindre tætte end f.eks. i pileflet)
 Kurveopsatser på fod
 Varmebrikse (til at stille varme gryder på)
 Fade
 Lysestager
 Piskeris
 Knagerækker og kroge
 Æggebægre
 Stormkroge til vinduer
 Smykker (ringe, armbånd)

Kulturteknik 
Alle sløjdundervisningens centrale kundskabs- og færdighedsområder tilgodeses gennem luffarsløjd, men vel nok især kulturteknikker, hvor man beskæftiger sig med historiske perioder og andre kulturer; i dette tilfælde et specielt svensk fænomen, som kan spores tilbage til 1700-tallet, havde sin storhedstid i 1800-tallet og som ophørte blandt luffare (svenske vagabonder) i første halvdel af 1900-tallet, men som lever videre inden for sløjd, husflid, hobby og kunsthåndværk, især i Sverige.

Sløjd
Husflid
Hobby
Kunsthåndværk
Kulturteknik
Peder Saxesen

Peder Saxesen (død 10. juli 1228) var ærkebiskop i Lund Domkirke fra 1223-1228.

Peder Saxesen var domprovst i Lund, da han i 1223 valgtes til ærkebiskop efter Anders Sunesen, der på grund af en uhelbredelig sygdom havde trukket sig tilbage. Valget var dog ikke gået lovformeligt til, så paven erklærede det først ugyldigt, men beskikkede dog samtidig Peder Saxesen til ærkebiskop.
Dette skete 11. januar 1224.

Peder Saxesen deltog ikke i de møder, som afholdtes i dette og det følgende år med grev Henrik af Schwerin angående kong Valdemar Sejr og hans søns løsladelse, men han har uden tvivl på anden måde virket for sagen. Beretninger paven fik under Kong Valdemars fangenskab fik fra Danmark, tydede på det, og i alt fald én menes skrevet af ærkebispen. Peder Saxesen døde 10. juli 1228.

Referencer

Eksterne kilder og henvisninger 
 Dansk biografisk leksikon på Projekt Runeberg

Danskere i 1200-tallet
Biskopper over Lund Stift
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Artikler fra 1. udgave af Dansk biografisk leksikon
Kunsthåndværk

Kunsthåndværk omfatter produktion og produkter af en kunstner, der med selvstændigt design og håndværksmæssig snilde fremstiller genstande af høj håndværksmæssig og kunstnerisk kvalitet med salg for øje.

Fine prototyper på kunsthåndværk finder vi på Designmuseum Danmark og andre museer inden for kunst, design og håndværk. 

Mange kunsthåndværkere arbejder med unika og med håndværksmæssige teknikker, der går langt tilbage i historien. Det moderne kunsthåndværk indbefatter ikke kun smukke genstande til at behage øje, men også værker, der arbejder på et mere idémæssigt plan. Eksempelvis smykkets kommunikative værdi, når det hænger til skue på det enkelte individ. 

Som første region i Europa blev den danske ø Bornholm i 2017 udnævnt som "World Craft Region" af den international anerkendte World Crafts Council (WCC). Organisationen er en non-profit og non-governemental organisation, som er en underorganisation af UNESCO. Kunsthåndværksrådet WCC hædrer dermed den lange tradition af kunsthåndværk samt kvaliteten, autenticiteten og den høje standard i kunsthåndværket på Bornholm.

Grænseområder 
 Sløjd – pædagogisk tilrettelagt undervisning i materiel produktfremstilling med henblik på barnets alsidige udvikling, og da det er et fag i børneskolen, når det håndværksmæssige og kunstneriske sjældent op på samme niveau som kunsthåndværk 
 Håndarbejde – tekstilsløjd – sløjdfagets søster – derfor samme bemærkninger som ovenfor
 Hobby – den private fremstilling af genstande for fornøjelsens skyld (eller anden beskæftigelse), og der er derved hverken tale om undervisning eller erhverv/salg 
 Husflid – først tidligere tiders produktfremstilling til selvforsørgelse og egen brug, senere med nærmeste tilknytning til hobby
 Formning – Billedkunst – et skolefag med kunstneriske indslag...

Referencer 

 
Materiel kultur
Harjumaa

Harjumaa (, dansk Harrien) er et af Estlands 15 amter () og er beliggende i den nordlige del af landet lige op mod Den Finske Bugt. Over 46% (2017) af Estlands samlede befolkning er bosat i Harju, hvis hovedstad er Tallinn (også landets hovedstad).

Den politiske ledelse af amtet har siden 2006 haft Värner Lootsmann som amtsborgmester.

Amtet er siden den landsomfattende administrative reform efter kommunalvalgene søndag den 15. oktober 2017 i Estland underinddelt i 4 bykommuner og 12 landkommuner. Antallet af kommuner i Estland blev reduceret fra 213 til 79 i reformen gennem en sammenlægning af 185 kommuner til 51 og 28 kommuner, der ikke blev sammenlagt. Tallinn blev ikke sammenlagt med andre kommuner.

Se også 

Amter i Estland
Bretagne Classic Ouest-France

Bretagne Classic Ouest-France (tidl. kaldt GP Ouest-France, Grand-Prix de Plouay Ouest-France) er et cykelløb som arrangeres årligt om sensommeren, rundt om den bretonske landsby Plouay i vest-Frankrig. Der køres 11 runder som er omkring 20 kilometer.

Løbet har været arrangeret siden 1931, og det har været en del af ProTouren, den nuværende UCI World Tour, siden den startede i 2005.

Vindere

Sejre fordelt på nationer
Opdateret efter 2023-udgaven

Se også
Grand Prix de Plouay-Bretagne

Referencer

Eksterne henvisninger 
 Officielle hjemmeside
Võrumaa

Võrumaa (estisk: Võru maakond) er et af Estlands 15 amter (maakond) og er beliggende i den sydøstligste del af landet med grænser til Letland og Rusland.

Historie

Politik 
Den politiske ledelse i amtet har siden 2005 amtsborgmester Ülo Tulik som øverstemand.

Venskabsbyer 
  Halsua, Finland
  Kaavi, Finland
  Kaustinen, Finland
  Nilsiä, Finland
  Perho, Finland
  Rautavaara, Finland
  Ullava, Finland
  Vehmaa, Finland
  Veteli, Finland

Underinddelinger 

Amtet er underinddelt i én bykommune og 4 landkommuner.

Bykommune
 Vőru
Landkommuner
 Antsla
 Rőuge
 Setumaa
 Vőru

Kilder 

Amter i Estland
BEMER Cyclassics

BEMER Cyclassics er et tysk cykelløb som arrangeres i Hamborg-området i Tyskland. Løbet er en del af UCI World Tour og regnes som en semi-klassiker. Løbet var først kendt som HEW Cyclassics, men efter at hovedsponsoren HEW skiftede navn til Vattenfall Europe Hamburg i 2006, fik løbet nyt navn frem til og med 2015 da det fik ny hovedsponsor. 

Det afholdes også som et etapeløb for aldersklassen U/17, hvor hovedsageligt lands- og distriktshold deltager, men enkelte klubber kan få lov til at stille op.

Vindere

Eksterne henvisninger 

 

 
Etableret i 1996
Viljandimaa

Viljandi (estisk: Viljandi maakond) er et af Estlands 15 amter (maakond) og er beliggende i den sydlige del af landet.

Historie 
Viljandi var et vigtigt handelscentrum i middelalderen. Et antal slotsruiner er at finde i amtet.

Politik 
Den nuværende amtsborgmester er Kalle Küttis.

Underinddelinger 

Viljandi er underinddelt i en bykommune (estisk: linnad) og tre landkommuner (estisk: vallad).

Bykommune
 Viljandi
Landkommuner:
 Mulgi
 Põhja-Sakala
 Viljandi

Amter i Estland
Formning

Formning er i Danmark navnet på et skolefag, der tidligere hed tegning (omtrent indtil skoleloven af 1958) og senere kom til at hedde billedkunst (efter skoleloven af 1993). 

I Norge er formning, sløjd og håndarbejde blevet lagt sammen til ét fag under navnet forming.

De Monradske Lærerkurser (1856–1891), forløberen for Statens Lærerhøjskole, afholdt allerede fra begyndelsen tegnekurser, der dog i 1878 blev flyttet til Det Tekniske Selskabs Skole, indtil Statens Tegnelærerkursus blev etableret i 1890 med tegneinspektør Carl F. Andersen (1846-1913) som leder. I 1963 ændredes navnet til Statens Kursus for Formningslærere, og i 1971 overgik aktiviteterne til Danmarks Lærerhøjskole, men efter omdannelsen til universitet og senere såkaldt universitetsskole foregår den pædagogiske læreruddannelse i faget kun ved lærerseminarierne.

Henvisninger 
 Statens Arkiver
 »Statens Tegnelærerkursus« af tegneinspektør S. Chr. Jensen. Kort historisk rids frem til 1933 i: Dansk Skole-Stat I, side 145-46, Kbh. 1933.

Folkeskolefag
Materiel kultur
Paris-Tours

Paris–Tours er et fransk klassisk endags-cykelløb som foregår i oktober mod slutningen af den europæiske cykelsæson. Løbet går fra udkanten af Paris til Tours.

Vindere

Eksterne henvisninger 

 Officielle hjemmeside
Taslima Nasrin

Taslima Nasrin (Bengali: তসলিমা নাসরিন), (Urdu: تسلیما نسرین), også kendt som Taslima Nasreen, (født 25. august 1962 i Mymensingh, Bangladesh) er en bengalsk læge, forfatter, feminist, menneskeretsaktivist og sekulær humanist.

Eksterne henvisninger 

Islamkritikere
Forfattere fra Bangladesh
Læger
Humanister (menneskevenner)
Feminister fra Bangladesh
Aktivister fra Bangladesh
Faglitterære forfattere
Plouay

Plouay er en landsby og kommune i det franske departement Morbihan i Bretagne.

Plouay er blandt andet kendt for landevejscykling, og Bretagne Classic Ouest-France arrangeres her hvert år. I 2000 var Plouay værtsby for VM i landevejscykling, og Tour de France har besøgt byen tre gange: i 1998, 2002 og 2006.

Kilder og henvisninger 

Byer i Morbihan
Tour de France-byer
TFC

TFC kan også være en forkortelse for:

 Thisted Fodbold Club – en dansk fodboldklub.
 Taastrup Fodbold Club – en dansk fodboldklub.
 Trundholm FC – en dansk fodboldklub.
 Toronto FC – en canadisk fodboldklub.
 Toulouse FC – en fransk fodboldklub.
Panoramio

Panoramio var et website hvor private brugere kan uploade digitale fotografier. I modsætning til Flickr er Panoramios fokusområde billeder af verden via GeoTagging.  Panoramio påbegyndtes i 2005 og lukkede 4. november 2016. En stor del af billederne overføres til Wikimedia Commons

Historie 
Panoramio startede som et hobby-projekt af de to spaniolere Joaquín Cuenca Abela og Eduardo Manchón Aguilar i sommeren 2005. 3. oktober blev sitet så lanceret.
Kort tid efter lanceringen blev Panoramio integreret i Google Earth, således at brugere af Google Earth havde mulighed for at se billeder forskellige steder i verden, på baggrund af geotag-informationerne.
I sommeren 2006 overgik Panoramio til at være et brugerstøttet projekt, begge de to stiftere begyndte at koncentrere sig fuldtids om projektet og de fik også en tredje mand med ind; Jose Florido Conde.
2. juni 2007 annonceret holdet bag Panoramio så, at Panoramio ville blive overtaget af Google to uger senere; og at brugerne så havde to uger til opt-out.

Link 
www.panoramio.com (Panoramio verdenskort )

Referencer 

Software fra Google
Sociale netværkstjenester
Farmakognosi

Farmakognosi (græsk: phármakon "lægemiddel" + gnosis "kundskab, viden") er læren om de naturlige råstoffer, der anvendes til lægemidler.

Sådanne naturlige råstoffer (naturstoffer) er bl.a. naturlægemidler, droger og lægeplanter. Farmakognosi er tæt beslægtet med farmakologi, som er den generelle læren om lægemidler, men farmakognosien fokuserer på naturstoffernes opbygning, egenskaber og medicinsk-farmaceutiske anvendelsesområder. Farmakognosi kaldes derfor også farmaceutisk varekendskab.

Referencer 

Farmakologi
Apoteksvæsen
Akademiske discipliner